I juli 2007 utga Ozit Morpheus Records DVD-en (Ozit DVD 0006), regissert av Chris og Tom Hewitt. DVD-en har utvalgte konsertopptak, dokumentarklipp fra festivalcampen og nye intervjuer. Dessverre må det ha vært sparsomt med gode filmopptak fra 1972, så store deler av opptredenene er bildelagt med svart/hvitt fotografier. Både fotografiene og de samme dokumentariske filmsnuttene vises flere ganger. Med større oppfinnsomhet i bruken av originale fotos kunne nok det historiske minne- og memoarproduktet vært langt bedre.